पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन को लेकर बिहार में सियासत भी शुरू हो गई है। सुबह-सुबह BJP के प्रदेश अध्यक्ष संजय जायसवाल ने JDU को आइना दिखाया। इसके बाद CM नीतीश कुमार ने लॉकडाउन का हवाला देकर जनता से शादी-विवाह के समारोह टालने की अपील की। इस बात पर भी विपक्षी तेजस्वी यादव ने उन्हें घेर लिया। तेजस्वी ने कहा कि आप जो अपील आज कर रहे हैं, वह मैं तीन हफ्ते पहले कर चुका हूं। तेजस्वी के इस बयान के तुरंत बाद उन्हें जवाब देने JDU के सांसद ललन सिंह आगे आए। उन्होंने पूछ दिया कि किस बिल में छुपकर आप यह बात कह रहे हैं।
भाजपा प्रदेश अध्यक्ष बोले- 40 हजार केस पर वीकेंड लॉकडाउन का प्रस्ताव नहीं माना, मामले एक लाख पार हुए तो समझ में आई जमीनी हकीकत
CM नीतीश ने क्या की है अपील
CM नीतीश कुमार ने आज सोशल मीडिया पर लोगों से अपील की कि वो इस संक्रमण के चेन को तोड़ने में मदद करें। कहा कि 'कोरोना महामारी से लोगों की सुरक्षा के लिए राज्य सरकार तत्परता के साथ जरूरी कदम उठा रही है। कोरोना संक्रमण को नियंत्रित करने के लिए जनहित में आज से 15 मई तक लॉकडाउन लगाने जैसा कठिन निर्णय भी लेना पड़ा है। कृपया गाइडलाइन का पालन कर कोरोना से मुक्ति के प्रयास में सहयोग करें।
उन्होंने आगे कहा- कोरोना से उत्पन्न अभूतपूर्व संकट की घड़ी में प्रदेशवासियों से आग्रह है कि शादी-विवाह जैसे खुशी के सामाजिक आयोजन, जिनमें कई जगहों के लोग जुटते हैं, को यदि कुछ समय के लिए स्थगित कर दें, तो कोरोना संक्रमण के चेन को तोड़ने में मदद मिलेगी। यह आपके परिवार और समाज के हित में होगा।'
तेजस्वी ने दिया यह जवाब
CM नीतीश कुमार के इस बयान के बाद विपक्ष के नेता तेजस्वी यादव ने तुरंत रिप्लाई किया। तेजस्वी ने नीतीश कुमार को सर्वदलीय बैठक के 30 सुझावों की याद दिलाई और कहा कि यह अनुरोध जनता से वो पहले ही कर चुके हैं। कहा कि 'सर, जो आग्रह आप आज कर रहे हैं, वह मैं नेता प्रतिपक्ष और एक ज़िम्मेदार नागरिक के तौर पर प्रदेशवासियों से दो हफ़्ते पहले कर चुका हूं। अब तो सुषुप्त और स्वप्न अवस्था से बाहर निकल आप जागृत अवस्था में आइए। 3 सप्ताह पूर्व हमने सर्वदलीय बैठक में 30 सुझाव दिए थे। कृपया उन पर अमल किया जाए।'
तेजस्वी को जवाब देने आए ललन सिंह
तेजस्वी यादव के नीतीश कुमार पर किए हमले पर JDU के सांसद ललन सिंह ने पलटवार किया। कहा कि तेजस्वी यादव किस बिल में छुपकर ट्वीट कर रहे हैं, इसकी जानकारी सार्वजनिक करें। बिहार की जनता जानना चाहती है कि संकट की घड़ी में नेता प्रतिपक्ष कहां हैं। जब भी संकट आता है, तेजस्वी यादव गायब हो जाते हैं। बिहार में तमाम परिस्थितियों को देखकर ही लॉकडाउन लगाया गया है। मुख्यमंत्री पर सिर्फ आरोप लगा देने भर से कुछ नहीं होता है, बिहार की जनता आपको खोज रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn